CELEX: 62017TN0011
Language: et
Date: 2017-01-06 00:00:00
Title: Kohtuasi T-11/17: 6. jaanuaril 2017 esitatud hagi – RK versus nõukogu

27.3.2017   
            
            
               ET
            
            
               Euroopa Liidu Teataja
            
            
               C 95/13
            
         6. jaanuaril 2017 esitatud hagi – RK versus nõukogu
   (Kohtuasi T-11/17)
   (2017/C 095/22)
   Kohtumenetluse keel: prantsuse
   
      Pooled
   
   
      Hageja: RK (esindajad: advokaadid L. Levi ja A. Tymen)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tunnistada käesolev hagi vastuvõetavaks ja põhjendatuks;
            
         seetõttu
   
               —
            
            
               tühistada nõukogu kuupäevatu otsus, mis on tehtud Euroopa Liidu ametnike personalieeskirjade artikli 42c alusel;
            
         
               —
            
            
               vajadusel tühistada 27. septembri 2016. aasta otsus, millega jäeti rahuldamata hageja 29. aprilli 2016. aasta kaebus;
            
         
               —
            
            
               mõista kostjalt välja hüvitis hagejale tekitatud varalise kahju eest;
            
         
               —
            
            
               mõista kostjalt välja hüvitis hagejale tekitatud mittevaralise kahju eest;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, mis puudutab Euroopa Liidu ametnike personalieeskirjade artikliga 42c seotud õigusvastasuse väidet, Euroopa Liidu põhiõiguste harta artiklite 20 ja 21 rikkumist, nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale (EÜT 2000, L 303, lk 16; ELT eriväljaanne 05/04, lk 79), rikkumist ning personalieeskirjade artikli 1d rikkumist.
            
         
               2.
            
            
               Teine väide, et on rikutud personalieeskirjade artiklit 42c, nagu seda on rakendatud nõukogu personaliteatega nr 71/15, ning et vaidlustatud otsused on faktiliselt ja õiguslikult ilmselgelt ebatäpsed ja nõuetevastased.
            
         
               3.
            
            
               Kolmas väide, et on rikutud õigust olla ära kuulatud ja kaitseõigusi.
            
         
               4.
            
            
               Neljas väide, et on rikutud hoolitsemiskohustust ja hea halduse põhimõtet.